'રાહુલભાઇની તાજપોશી થવાની છે, રાહુલભાઇને કોંગ્રેસના પ્રમુખ બનાવવાના છે. 2010થી સોનિયા ગાંધી રાહુલભાઇને કોંગ્રેસના પ્રમુખ બનાવવાનો પ્રયત્ન કરે છે. વર્ષ 2011માં મધ્યપ્રદેશ, રાજસ્થાન, છત્તીસગઢમાં ચૂંટણી આવી, કોંગ્રેસ હારી ગઇ એટલે ના બનાવ્યા. 2012માં ગુજરાતની ચૂંટણી આવી ગઇ એટલે ના બનાવી શક્યા. એ પછી 2014ની ચૂંટણીમાં તો સૂપડા સાફ થઇ ગયા. 400 બેઠકો હતી એ 40 થઇ ગઇ, એટલે પછી ક્યાંથી બનાવે? એ પછી મહારાષ્ટ્ર, હરિયાણા, ઝારખંડ, કાશ્મીર, આસામ, ઉત્તરાખંડ, ઉત્તર પ્રદેશ, ગોવા, મણિપુરની ચૂંટણી હારી ગયા, હવે પ્રમુખ કઇ રીતે બનાવવા? આટલો મોટો પ્રશ્ન આખરે એમણે ઉકેલ્યો. ગુજરાતનું મતદાન થાય એ પહેલાં પ્રમુખ બનાવે એટલે કાઉન્ટિગની જરૂરિયાત જ નહીં. 7 વર્ષથી જેને પ્રમુખ કઇ રીતે બનાવવા એ પ્રશ્ન થતો હોય, એ માણસ વિકાસ અંગે આવીને પ્રશ્ન કરે ત્યારે ખરેખર આશ્ચર્ય થાય!'